Polisie op spoor van hoewe-moordenaars | Maroela Media
Polisie op spoor van hoewe-moordenaars
Die polisie is warm op die spoor van 'n groep verdagtes wat Saterdagoggend vir Francois Potgieter tydens 'n rooftog op sy hoewe buite Pretoria doodgeskiet het.
Maroela Media het vroeër berig Potgieter (59) is tydens die aanval doodgeskiet en sy dogter, Jacolien Stapelberg (30), en skoonseun, Ferdinand Stapelberg (33), is gewond. Hulle is in die vroeë oggendure deur vyf gewapende mans op hul hoewe in Mooiplaats in die Boschkop-omgewing, oos van Pretoria, aangeval. Lees meer hier.
Kapt. Marissa van der Merwe, 'n polisiewoordvoerder, het Sondag aan Maroela Media gesê die polisie is warm op die spoor van die verdagtes. "Niemand is nog in verband met die voorval in hegtenis geneem nie, maar ons het baie goeie leidrade gevind en ondersoek. Ons behoort binnekort verdagtes vas te trek," het sy gesê.